ראשי/הולנד, הולנד - כתבות/הרפתקאות בהולנד, הארץ השטוחה	הרפתקאות בהולנד, הארץ השטוחה	כתבה שלי שפורסמה באתר של מגזין את; כדי לקרוא את הכתבה במלואה היכנסו לכאן.
אפתח בווידוי קטן. שמעתי אינספור פעמים שהולנד היא יעד נפלא לילדים, שקל ונוח לטייל בה ושהיא ידידותית להפליא. אפילו היו לי זיכרונות חמים מהטיול המשפחתי שערכנו שם כשהייתי בת 11 וגני קאוקנהוף (Kaukenhof) נחשבים בעיני לאחד מהמקומות היפים בתבל. עדיין, לא הצלחתי להבין על מה כל ההתלהבות. זו בסך הכל ארץ שטוחה עם נוף מונוטוני, מה כבר יש לעשות שם חוץ מלהסתכל על צבעונים ולבקר במדורדם (Madurodam)?
ובכן, אני שמחה לבשר שראיתי את האור. כיום, אחרי כמה וכמה טיולים משפחתיים, גם אני יכולה להגיד בהתלהבות – הולנד היא יעד נהדר לילדים, לצעירים ולמבוגרים כאחד, הטיול בה הוא חוויה מהנה ומרתקת. ההולנדים, שייבשו את הים ויצרו שטחי אדמה חדשים, שבנו סכרי ענק ושהצמיחו אמנים דגולים כמו ואן גוך ורמברנדט, הם אלופים ביצירת יש מאין. אם אין להם נופי טבע דרמטיים הם דואגים ליצור את העניין והיופי בעצמם. יש בהולנד מבחר גדול של אתרים ואטרקציות המיועדים לכל המשפחה, והכל מסודר, נוח ומותאם במיוחד למבקרים.
מומלץ להיעזר במדריך להולנד כדי לספוג כמה שיותר ממה שלארץ הנפלאה הזו יש להציע.
shlomit2016-08-08T10:37:30+00:00	שתף את העמוד הזה, בחר את הרשת החברתית שלך!